ישראל באירוויזיון 1978 השתתפה עם השיר אבניבי בביצוע של יזהר כהן ולהקת אלפא ביתא בעיר פריז, בירת צרפת.
פסטיבל הזמר והפזמון 1978 הייתה תחרות שירים שהופקה על ידי רשות השידור ושודרה בקול ישראל ובערוץ הראשון. בשנה זו שונה הפרס שניתן לזוכה בתחרות, לייצג את ישראל באירוויזיון 1978, ולראשונה השיר שייצג את ישראל נבחר בתחרות שירים מקדימה. בשנות ה-80 שם התוכנית לבחירת השיר הישראלי השתנה ל"לקראת אירוויזיון" ובהמשך ל"קדם אירוויזיון".
בשנה זו שונה הפרס שניתן לזוכה בתחרות, לייצג את ישראל באירוויזיון 1978, ולראשונה השיר שייצג את ישראל נבחר בתחרות שירים מקדימה.
התחרות התקיימה ב-11 בפברואר 1978 בתיאטרון ירושלים בירושלים בהנחיית רבקה מיכאלי. העורך והמפיק של התחרות היה חנוך חסון והבמאי היה יוסי צמח.
בחלק האומנותי השתתפו מוטי גלעדי בסדרת חיקויים, להקת שלום 78 בניהולו של גברי לוי ושלישיית הגשש החיוור.
השיר נסיך החלומות שביצעה גלי עטרי בתחרות זו, הוצע שנה קודם לכן לאילנית לייצוג ישראל באירוויזיון 1977, אך לבסוף אילנית בחרה את השיר "אהבה היא שיר לשניים".
במקור השיר אבאניבי נכתב במקור לפסטיבל שירי הילדים, והוצע לפני פסטיבל הזמר והפזמון ללהקת הכל עובר חביבי, אך הם סירבו לשיר אותו. גם השיר הללויה הוצע ללהקה ב-1978, אך שלומית אהרון סירבה לשיר אותו, לבסוף השיר לא התקבל לפסטיבל ונשלח שוב שנה לאחר מכן לפסטיבל הזמר והפזמון 1979, התקבל ובוצע על ידי גלי עטרי וחלב ודבש.
בתום ההצבעה הגיעו שני השירים "אבניבי" ו"בלב אחד" יחד למקום הראשון לאחר שקיבלו מספר נקודות זהה - 66. לאחר דקות ארוכות של מתח וחוסר וודאות, השיר שנבחר לשיר הזוכה הוא זה שקיבל יותר פעמים 12 נקודות.
השיר הזוכה, אבניבי, נשלח לייצג את ישראל באירוויזיון, וזכה במקום הראשון גם בתחרות האירוויזיון שנערכה בפריז.
ישראל הופיעה ה-18 בסדר ההופעה, אחרי לוקסמבורג ולפני אוסטריה. בתום ההצבעה ישראל קיבלה 157 נקודות והגיעה למקום ה-1 מתוך 20 מדינות שהשתתפו ואף זכתה בתחרות. הצבעת חבר השופטים הישראלי העניקה את ה-12 נקודות שלה להולנד.
^ מלוות: אפי בן ישראל, איריס שמי.
^ מלווים להקת 'פלפל לבן' :חיים צדוק, מוריס אסולין, פנינה בריק וריקי מנור.
^ עם השגרירים של יעקב אליעזרוב.
^ מלווים להקת 'אלף-בית' :נחמה שוטן, אתי צוברי, איציק עוקב, ליסה גולד וראובן ארז.
אוחזר מתוך "https://he.wikipedia.org/w/index.php?title=ישראל_באירוויזיון_1978&oldid=24654405#לפני_האירוויזיון"
דף זה נערך לאחרונה ב־21:29, 12 בינואר 2019.